kardosdrur/scandi-wiki huggingface dataset:
Alf Ramsey

Sir Alfred Ernest "Alf" Ramsey (født 22. januar 1920, død 28. april 1999) var en engelsk fodboldspiller (højre back) og manager, bedst kendt for sine 11 år som manager for det engelske landshold, som han også selv repræsenterede som aktiv. Han førte englænderne til VM-guld i 1966, holdets hidtil eneste større internationale titel.

Aktiv karriere 
Ramseys klubkarriere blev tilbragt ved to forskellige klubber, Southampton F.C. og Tottenham Hotspur. Hos Tottenham nåede han at spille 226 kampe og var en del af holdet der i 1951 vandt det engelske mesterskab.

Ramsey spillede desuden 32 kampe og scorede tre mål for det engelske landshold. Hans første landskamp var et opgør mod Schweiz 2. december 1948, hans sidste en kamp mod Ungarn 25. november 1953. Han var en del af det engelske hold der deltog ved VM i 1950 i Brasilien, den første engelske VM-deltagelse nogensinde. Turneringen blev en skuffelse for englænderne, der blev slået ud i gruppespillet, og Ramsey spillede alle holdets tre kampe i turneringen.

Trænerkarriere 
Efter at være stoppet som aktiv spiller blev Ramsey i 1955 manager for Ipswich Town. Han stod i spidsen for Norfolk-klubben de følgende otte sæsoner med stor succes. På få år førte han klubben fra den tredjebedste til den bedste række, og i 1962, allerede første år efter oprykningen til First Division, blev man engelsk mester.

Efter sin store succes hos Ipswich blev Ramsey i 1962 ansat som manager for det engelske landshold, som netop var kommet ud af 1950'erne, hvor VM-resultaterne havde været særdeles skuffende. Ramseys store mål var VM i 1966 på hjemmebane. Denne turnering blev en stor succes, da han førte holdet til VM-titlen efter en legendarisk finalesejr på 4-2 over Vesttyskland. To år senere vandt holdet bronze ved EM i 1968 i Italien. Ramseys sidste slutrunde for englænderne var VM i 1970 i Mexico, hvor englænderne nåede kvartfinalerne. Herefter var han i en enkelt sæson manager for Birmingham City.

Ramsey blev i 1967 adlet. Han kunne derefter kalder sig Sir Alfred Ramsey. Han døde i 1999 i en alder af 79 år.

Titler

Titler som spiller 
Engelsk mesterskab
 1951 med Tottenham Hotspur

Community Shield
 1951 med Tottenham Hotspur

Titler som træner 
Premier League
 1962 med Ipswich Town

VM
 1966 med England

Referencer

Eksterne henvisninger 
 Profil på englandstats.com
 Ramsey i Englands fodboldforbunds Hall of Fame
 Ramseys nekrolog i The Guardian

Fodboldspillere fra England
Deltagere ved verdensmesterskabet i fodbold 1950
Fodboldspillere fra Southampton F.C.
Fodboldspillere fra Tottenham Hotspur F.C.
Fodboldtrænere fra England
Fodboldtrænere fra Birmingham City F.C.
Verdensmestre i fodbold
Trænere for Englands fodboldlandshold
Ipswich Town F.C.
Mathias Bersang Sørensen

Mathias Bersang Sørensen (født 24. november 1991 i Danmark) er en dansk fodboldspiller, der spiller for Skive IK i Danmark.

Karriere

Randers FC 
Sørensen er et produkt af Randers' talentudvikling, og allerede som 16-årig kom han på klubbens divisionshold. Han spillede for det meste for klubbens 2. hold, Randers Freja.

Hobro IK 
Den 22. december 2012 blev det det offentliggjort, at Sørensen skiftede til Hobro på en 2,5-årig kontrakt.

Grundet flere gode præstationer i sæsonen blev Sørensen i oktober 2013 belønnet med en ny kontrakt, som udløb i sommeren 2016.

Skive IK 
Bersang Sørensen skiftede til Skive IK i sommeren 2016, da hans kontrakt med Hobro IK udløb.

Privat liv 
Sørensen var finanselev i Sparekassen Kronjylland Randers City.

Referencer

Eksterne henvisninger 

 Mathias Bersang Sørensen  på hikfodbold.dk

Fodboldspillere fra Danmark
Fodboldspillere fra Randers FC
Fodboldspillere fra Hobro IK
Fodboldspillere fra Skive IK
Christoffer Østergaard

Christoffer Østergaard (født 22. maj 1993 i Silkeborg, Danmark) er en dansk fodboldspiller, der spiller for Skive IK.

Karriere

Hobro IK 
Østergaard er et produkt af Hobro IK, og har spillet der siden han var U/6-spiller. Den 28. marts 2013 debuterede Østergaard for seniorførsteholdet, da Hobro vandt 1-0 over HB Køge.

Østergaard forlod Hobro IK den 31. januar 2016 grundet manglende spilletid.

Brabrand IF 
Dagen efter, at det var blevet offentliggjort, at Christoffer Østergaard forlod Hobro IK, skrev han under med 2. divionsklubben Brabrand IF.

Referencer

Eksterne henvisninger 
 Christoffer Østergaard  på hikfodbold.dk
 

Fodboldspillere fra Danmark
Fodboldspillere fra Hobro IK
Ray Clemence

Raymond Neal "Ray" Clemence (MBE) (født 5. august 1948 i Skegness, England, død 15. november 2020) var en engelsk fodboldspiller (målmand) og manager.

Clemences karriere strakte sig over hele 23 år, og er primært husket for to lange ophold hos henholdsvis Liverpool F.C. og Tottenham Hotspur. Han var i Liverpool, som han kom til efter at have startet sin karriere hos Scunthorpe United, en del af klubbens dominerende og succesfulde hold op gennem 1970'erne, der vandt hele fem engelske mesterskaber og tre udgaver af Mesterholdenes Europa Cup. Han var i størstedelen af tiden i klubben førstevalg på målmandspladsen, og nåede at spille næsten 500 ligakampe.

I 1981 forlod Clemence Liverpool og skiftede til Tottenham Hotspur. Han spillede for London-klubben frem til han sluttede sin karriere i 1988 i en alder af 39. I 1982 var han med til at vinde FA Cuppen, hans anden i karrieren, og i 1984 blev det til triumf i UEFA Cuppen.

Clemence spillede desuden 61 kampe for det engelske landshold. Hans første landskamp var et opgør mod Wales 15. november 1972, hans sidste en kamp mod Luxembourg 16. november 1983. I 27 af de 61 kampe holdt han målet rent for englænderne.

Clemence repræsenterede England ved både EM i 1980 i Italien og VM i 1982 i Spanien. Ved 1980-slutrunden spillede han to af englændernes tre kampe, mens han i 1982 var reserve for førstevalget Peter Shilton.

Efter at have indstillet sin aktive karriere var Clemence i to omgange manager. Først for sin gamle klub som spiller, Tottenham, og siden for den lille London-klub Barnet.

Titler 
Engelsk mesterskab
 1973, 1976, 1977, 1979 og 1980 med Liverpool F.C.

FA Cup
 1974 med Liverpool F.C.
 1982 med Tottenham Hotspur

Football League Cup
 1981 med Liverpool F.C.

Community Shield
 1974, 1976, 1977, 1979 og 1980 med Liverpool F.C.
 1981 med Tottenham Hotspur

Mesterholdenes Europa Cup
 1977, 1978 og 1981 med Liverpool F.C.

UEFA Cup
 1973 og 1976 med Liverpool F.C.
 1984 med Tottenham Hotspur

UEFA Super Cup
 1977 med Liverpool F.C.

Referencer

Eksterne henvisninger 
 

Fodboldspillere fra England
Fodboldspillere fra Scunthorpe United F.C.
Fodboldspillere fra Liverpool F.C.
Fodboldspillere fra Tottenham Hotspur F.C.
Fodboldtrænere fra England
Fodboldtrænere fra Tottenham Hotspur F.C.
Personer tildelt Member of the Order of the British Empire
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Den arabiske befrielseshær

Den arabiske befrielseshær (Jaysh al-Inqadh al-Arabi) var en hær af frivillige fra arabiske lande ledet af Fawzi al-Qawugji. Den kæmpede på den arabiske side under Den arabisk-israelske krig 1948 og blev organiseret af Den Arabiske Liga som en modvægt til Den hellige krigs armé, der var oprettet af Den højere arabiske komité.

Målet var at oprette en hær med 10.000 frivillige, men tallet steg ikke højere end til 6.000. Muligvis var tallet for antal stridende så lavt som 3.500, ifølge den irakiske general Safwat. Hæren inkluderede syrere, libanesere, irakere, jordanere, egyptere og palæstinensiske militante, som blev trænet i Syrien.

Referencer

Etableret i 1948
Krige i Mellemøsten
Hære
Ebola (flod)

Ebola er en flod i den nordlige del af den Demokratiske Republik Congo. Den er hovedtilløbet til floden Mongala som igen er en biflod til Congofloden.

Vandløb i Afrika
Demokratiske Republik Congos geografi
H.C. Andersens Lind

H.C. Andersens Lind er et stort enstammet lindetræ i Augustenborg Slotspark. Træet var indtil 2020 28 meter højt og havde en omkreds på 5,3 meter.

Under træet er der en bænk med udsigt over Augustenborg Fjord hvor det siges at H.C. Andersen fandt skygge og inspiration til sine eventyr. H.C. Andersen opholdt sig på Augustenborg Slot 11.-29. september 1844 hos hertug af Slesvig-Holsten-Sønderborg-Augustenborg Christian Carl August og hertuginde Louise Sophie. Andersen havde forinden besøgt kongeparret på øen Før i Vadehavet, hvor han traf hertuginden af Augustenborg, som inviterede ham til at besøge Augustenborg.

H. C. Andersen linden blev svært beskadiget under en voldsom storm i 2020. Tilbage står en flækket stamme, hvorfra nye skud udspringer. Stammen holdes opretstående ved hjælp af to jerndragere, som kommunen har opstillet i et forsøg på at rede det historiske træ.

Eksterne links

Referencer 

Augustenborg
Navngivne træer i Danmark
Lind
De Tre Edsege

De Tre Edsege er navnet på tre egetræer i Augustenborg Skov på Als, der i 1674 dannede ramme om et hemmeligt møde mellem statholder i Norge Ulrik Frederik Gyldenløve, storkansler Frederik Ahlefeldt og kammersekretær Conrad Biermann, som alle var nære venner af hertug Ernst Günther på Augustenborg Slot. Hertugen og hans støtter ønskede at modarbejde den mægtigste mand i Kongeriget Danmark, rigskansler Peder Schumacher Griffenfeld.

Griffenfelds fald blev senere kædet sammen med hans forkastelse af den augustenborgske prinsesse, og sådan opstod fortællingen om de Tre Edsege, som er blevet fortalt fra generation til generation på Als. Da H.C. Andersen besøgte hertugfamilien på Augustenborg Slot i 1844, fik han forevist den lygte, som de tre havde medbragt, da de mødtes under egene en sen aftenstund.

Det sidste af de tre egetræer væltede under en storm i 1994.

Kilder 

Lokaliteter på Als
Danmark i 1600-tallet
Navngivne træer i Danmark
Mammuttræet i Augustenborg

På skråningen syd for Augustenborg Slot står Mammuttræet i Augustenborg, som er et af de få mammuttræer i Danmark. Under ideelle forhold kan det blive op til 85 meter højt og over 3000 år gammelt. Mammuttræ kaldes også Californisk kæmpefyr (Redwood) og så vidt vides findes der kun 10 mammuttræer i Danmark.

Kilder 

Lokaliteter på Als
Navngivne træer i Danmark
Ishøjen i Augustenborg

Ishøjen i Augustenborg er en høj beliggende nær Augustenborg Slot. På stedet var oprindeligt et 5 meter dybt rum i jorden, der var bygget af store kampesten. Højen blev brugt til opbevaring af isblokke til husholdningen på Augustenborg Slot.

Kilder 

Lokaliteter på Als
Parker i Region Syddanmark
Natura 2000-område nr. 105 Augustenborg Skov

Augustenborg Skov er en del af den barokhave, der lå vest for Augustenborg Slot i 1700-tallet. Et eksempel på dette er de tre lindealléer, som stadig findes i skoven (se billede). Den midterste lindeallé indgår i slottets 1,5 kilometer lange symmetriakse. I skovens nordlige del ligger kaninøen, hvor der oprindeligt lå en lille musikpavillon. Herudover rummer skoven tre høje, to skålsten og De Tre Edsege.

I dag er Augustenborg Skov habitatområde for mange fugle, og skoven er udpeget til Natura 2000-område. Vegetationen er meget varieret med mange gamle træer og dødt ved, hvilket giver gode livsbetingelser for hulrugende fugle som korttået træløber, huldue, stor skallesluger og stor flagspætte, der alle kan træffes i skoven og parken.

I skovbunden findes spiselige laksebær, som er en nordvestamerikansk hindbærart, der sandsynligvis stammer fra den gamle barokhave. Laksebær betragtes i dag som en invasiv art. Om foråret er skovbunden dækket af en rig flora af hvide og gule anemoner, Almindelig Bingelurt, Vorterod, Almindelig Guldnælde, Stor Fladstjerne og Skovmærke. I 2018 blev 15 ha skov udpeget til  urørt løvskov.

Se også 
 Internationale naturbeskyttelsesområder i Danmark
 Naturtyper i Danmark

Kilder

Eksterne henvisninger 
 Naturplanen på Naturstyrelsens hjemmeside.
 Basisanalysen for naturplanen

EU-habitatområder i Danmark
Lokaliteter i Sønderborg Kommune
Lokaliteter på Als
Skove i Danmark
Urørt skov
Kulturhuset Birkelundgård

Kulturhuset Birkelundgård er en kulturforening med hjemsted på Birkelundgård i Albertslund Kommune. Foreningen blev stiftet i 2009 og dens formål er:

 at støtte og inspirere Kulturhuset Birkelundgaards kunstneriske og kulturelle aktiviteter og at udbrede kendskabet til Kulturhuset Birkelundgaard både i og udenfor Albertslund Kommune
 at arrangere regelmæssige kulturelle aktiviteter med henblik på at udbrede interessen for kunst og kultur

Af afholdte arrangementer kan nævnes opera-koncerter, historiske foredrag, fotoudstillinger, loppemarkeder, jazz-koncerter, skulpturudstillinger m.m.

Eksterne henvisninger 
 Kulturhuset Birkelundgård

Albertslund
Kulturcentre i Danmark
Nes præstegård

Nes præstegård (Næs præstegaard) på Nes har virket som provstesæde på Færøerne størstedelen af tiden efter reformationen. Da Færøerne ikke fik egen biskop før 1963, var provstesædet de facto det religiøse magtcentrum på øerne.

Den første lutherske præst var Heini Havreki (Heine Jonsson) som blev indsat som præst i 1541. Da V U Hammershaimb blev præst på Nes i 1862 byggede han en ny præstgård. Den sidste præstefamilie forlod gården i 1976, og siden 1998 har den fungeret som museum.

En ny præstegård blev bygget tæt ved den gamle i 1985.

Eksterne links

 Museum 

Eysturoy
Præstegårde
Bygninger, konstruktioner og anlæg på Færøerne
Samtgemeinde Amelinghausen

Amelinghausen er en Samtgemeinde ("fælleskommune" eller amt) i den sydvestlige del af Landkreis Lüneburg i den tyske delstat Niedersachsen.
Administrationen ligger i byen Amelinghausen, og ud over den, ligger der yderligere 20 landsbyer i Samtgemeinden, der blev oprettet 1. marts 1974. Den ligger omkring 70 moh. i naturparken Lüneburger Heide.

Samtgemeinde Amelinghausen består af følgende kommuner:
 Amelinghausen
 Betzendorf
 Oldendorf (Luhe)
 Rehlingen
 Soderstorf

Søer og vandløb 

Lopausee er en kunstig opstemmet sø ligger i østenden af Amelinghausen på den øvre del af floden Lopau. Den er på omkring 12 ha og er en populær lokalitet på Lüneburger Heide. Søen har en god vandkvalitet, og bruges både til rekreation, badning og lystfiskeri

Eksterne kilder/henvisninger
Sejer Andersen

Sejer Andersen (født 13. juli 1936 i København, død 19. december 2021) var en dansk skuespiller, iscenesætter, dramatiker, digter, oversætter, cand. mag Københavns Universitet og Grundlægger og kunstnerisk leder af Vitus Bering Teatret 2003.

I 1967 var Sejer Andersen med til at etablere Fransk Studiescene og i 1972 Café-Teatret i København, det første år var han medlem af Café-Teatrets kollektive ledelse og var iscenesætter, medvirkende som skuespiller og som underviser på teatrets dramaskole og I 1984 blev Sejer Andersen kunstnerisk leder af Hvidovre Teater.

Filmografi

Film 
 Operation Kirsebærsten (1972)
 Smil mand! (1972)

Tv-serier 
 Opfinderkontoret (1982) afsnit nr: 5
 Kald mig Liva (1992) afsnit nr: 3

Referencer

Eksterne henvisninger 
 Sejer Andersen og Vitus Bering Teatret 
 

Personer fra København
Teaterledere fra Danmark
Skuespillere fra Danmark
Martin Pedersen (fodboldspiller, født 1986)

Martin Pedersen (født 26. marts 1986 i Danmark) er en dansk tidligere fodboldspiller. Han spillede senest for Hobro IK i Danmark.

Karriere 
Som ung målmand var Martin Pedersen i tre sæsoner en del af superliga-truppen hos Randers FC, inden han satte kursen nordpå, for at få spilletid i Hobro IK i 2. division. 

Martin Pedersen kom til Hobro IK i sommeren 2007, hvor han i 3 år var førstevalg på keeperposten og i 2010 var med til at sikre oprykningen til 1. division. Pedersen blev herefter ansat på politiskolen og søgte derfor nye udfordringer, og skiftede videre til AB. Her var han andetvalg efter Jens Waltorp, og uden en eneste ligakamp spillet, skiftede han tilbage til Hobro i januar 2011.

Martin Pedersen forlod igen Hobro IK i november 2011, da han skulle en tur forbi politiskolen i København i forbindelse med sin uddannelse til politibetjent.

Efter et kort varigt ophold i Vorup FB, skiftede Pedersen for tredje gang til Hobro IK. Han skrev under på en kontrakt, hvor han skulle spille som amatør, så han ved siden af kunne passe sit civile job som politimand. I juli 2015 blev det offentliggjort, at Martin Pedersen stoppede sin aktive karriere for at hellige sig til sit civile erhverv som politibetjent.

Privat liv 
Martin Pedersen arbejder i sin dagligdag som politibetjent hos politiet i Randers.

Referencer

Eksterne henvisninger 
 Martin Pedersen på transfermarkt.co.uk
 Martin Pedersen på scoresway.com
 Martin Pedersen  på hikfodbold.dk

Fodboldspillere fra Danmark
Fodboldspillere fra Randers FC
Fodboldspillere fra Aalborg Chang
Fodboldspillere fra Hobro IK
Fodboldspillere fra Akademisk Boldklub
The Medallion

The Medallion (kinesisk: 飛龍再生) er en action - komedie film fra 2003, filmen instrueret af Hong kong filmskaber Gordon Chan, og med Jackie Chan, Lee Evans, Claire Forlani og Julian Sands i hovedrollerne.

Medvirkende 
 Jackie Chan som Inspector Eddie Yang
 Lee Evans som Interpol Inspector Arthur Watson
 Claire Forlani som Inspector Nicole James
 Alex Bao som Jai
 Julian Sands som Snakehead
 Johann Myers som Giscard
 John Rhys-Davies som Commander Hammerstock-Smythe
 Anthony Wong Chau Sang som Lester Wong (Snakehead assistent) (som Anthony Wong)
 Christy Chung som Charlotte Watson
 Billy Hill som Miles Watson
 Nicholas Tse som tjener på restaurant (cameo)

Snakehead håndlangere 
 Scott Adkins
 Bruce Khan
 Han Guan Hua
 Paul Andreovski
 Nicola Berwick
 Reuben Langdon (som Reuben Christopher Langdon)
 Hiro Hayama (som Hiroyoshi Komuro)
 Mark Strange (som Michael Strange)
 Matt Routledge (som Matthew James Routledge)
 Chris Torres (ukrediteret)
 Brad Allan (ukrediteret)
 Jude Poyer (ukrediteret)

Eksterne henvisninger 
 
 

Film fra 2003

Actionfilm fra Hongkong
Spionfilm
Ruben Nygaard

Ruben Nygaard (født 25. maj 1986 i Danmark) er en dansk fodboldspiller, der spiller for Skive IK i Danmark.

Klubkarriere

Hobro IK 
"Hobro kaprer Fremad-profil". Sådan lød overskriften, da Nygaard for anden gang skiftede til Hobro IK, den 18. januar 2011, hvor han skrev en halvandet år lang kontrakt.

I sommeren 2015 skiftede Nygaard til Skive IK, idet han blot havde spillet to kampe for Hobro i klubbens Superliga-debutsæson.

Referencer

Eksterne henvisninger 
 Ruben Nygaard  på hikfodbold.dk
 Ruben Nygaard på transfermarkt.co.uk
 Ruben Nygaard på scoresway.com

Fodboldspillere fra Danmark
Fodboldspillere fra Randers Freja
Fodboldspillere fra Randers FC
Fodboldspillere fra Hobro IK
Fodboldspillere fra Aarhus Fremad
Fodboldspillere fra Skive IK
Amelinghausen

Amelinghausen er en kommune i Landkreis Lüneburg i den tyske delstat Niedersachsen, som er administrationsby i Samtgemeinden med samme navn.

Geografi 
Amelinghausen ligger midt i naturparken Lüneburger Heide. Øst for byen løber den øvre del af floden River Lopau der løber sammen med Luhe lige nord for byen; Lopau er øst for Amelinghausen opstemmet til søen Lopausee, der udgør et rekreativt udflugtsmål for både turister og lokale.

Amelinghausen har station på jernbanestrækningen Lüneburg–Soltau.

Inddeling 
I kommunen ligger landsbyerne:
 Amelinghausen
 Dehnsen
 Etzen

Eksterne kilder/henvisninger
Julian Sands

Julian Richard Morley Sands (født 4. januar 1958, død den 13. januar 2023 eller senere) var en engelsk skuespiller. Han er bedst kendt for sin gennembrudsrolle som George Emerson i A Room with a View (1985). Andre væsentlige film han har medvirket i er The Killing Fields (1984), kultfilmen Warlock (1989), Arachnophobia (1990), Naked Lunch (1991), Boxing Helena (1993), Leaving Las Vegas (1995), The Medallion (2003), Ocean's Thirteen (2007) og The Girl with the Dragon Tattoo (2011). På tv, er han kendt for at spille Vladimir Bierko i 24 Timer , og Jor-El i Smallville.

Sands forsvandt den 13. januar 2023 efter en vandretur i Mount San Antonio (Mount Baldy) i San Gabriel-bjergene nær Los Angeles. Resterne af ham blev fundet den 27. juni 2023.

Referencer

Eksterne henvisninger 
 
 The Guardian interview, 19 august 2000.

Filmskuespillere fra England
Tv-skuespillere fra England
Forsvundne personer
Walter Winterbottom

Sir Walter Winterbottom CBE (31. marts 1913 - 16. februar 2002) var den første manager for det engelske fodboldlandshold (1946–1962). Han var desuden aktiv som spiller i Manchester United, hvor han spillede 26 kampe. 

Han blev født i Oldham, Lancashire.

Referencer 

Fodboldspillere fra England
Fodboldspillere fra Manchester United F.C.
Fodboldtrænere fra England
Warlock - den lovløse by

Warlock - den lovløse by (eng. Warlock) er en amerikansk westernfilm fra 1959 produceret af Twentieth Century Fox og instrueret af Edward Dmytryk, med Richard Widmark, Henry Fonda, Anthony Quinn og Dorothy Malone i hovedrollerne.

Handling 

Den lille by Warlock er en mineby i Utah under 1880'erne. Herskerne i byen ansætter den hårde revolvermand Clay Blaise Dell (Henry Fonda) til at beskytte indbyggerne mod terroriserene banditter.

Medvirkende 
 Richard Widmark som Johnny Gannon
 Henry Fonda som Clay Blaisedell
 Anthony Quinn som Tom Morgan
 Dorothy Malone som Lily Dollar
 Dolores Michaels som Jessie Marlow
 Wallace Ford som Judge Holloway
 Tom Drake som Abe McQuown
 Richard Arlen som Bacon
 DeForest Kelley som Curley Burne
 Regis Toomey som Skinner
 Vaughn Taylor som Henry Richardson
 Don Beddoe som Dr. Wagner
 Whit Bissell som Petrix
 Bartlett Robinson som Buck Slavin
 Frank Gorshin som Billy Gannon
 June Blair som Dance hall girl
 Robert Adler som Foss (ukrediteret)
 Joel Ashley som Murch (ukrediteret)
 Don 'Red' Barry som Edward Calhoun (ukrediteret)
 Wally Campo som Barber (ukrediteret)
 Harry Carter som Bartender (ukrediteret)
 Paul Comi som Luke Friendly (ukrediteret)
 Walter Coy som Deputy Sheriff Roy Tompson (ukrediteret)
 Sheryl Deauville som Dance hall girl (ukrediteret)
 Ann Doran som Mrs. Richardson (ukrediteret)
 David Garcia som George 'Pony' Benner (ukrediteret)
 Sol Gorss som Bob Nicholson (ukrediteret)
 J. Anthony Hughes som Shaw (ukrediteret)
 Roy Jenson som Hasty (ukrediteret)
 L.Q. Jones som Fen Jiggs (ukrediteret)
 Stan Kamber som Hutchinson (ukrediteret)
 Gary Lockwood som Gang member (ukrediteret)
 Ian MacDonald som MacDonald (ukrediteret)
 Robert Osterloh som Professor (ukrediteret)
 James Philbrook som Cade (ukrediteret)
 Hugh Sanders som Sheriff Keller (ukrediteret)
 Roy N. Sickner som Bush (ukrediteret)
 Mickey Simpson som Fitzsimmons (ukrediteret)
 Bert Stevens som Townsman (uukrediteret)
 Joe Turkel som Chet Haggin (ukrediteret)
 Tom Wilson som Townsman (ukrediteret)
 Harry Worth som (ukrediteret)
 Henry Worth som Burbage (ukrediteret)

Referencer

Eksterne henvisninger 
 

Amerikanske film fra 1959
Film baseret på bøger
Westernfilm fra USA
Ben-Hur (film fra 1959)

Ben-Hur er en amerikansk film fra 1959, som er instrueret af William Wyler og med musik af Miklos Rozsa. Charlton Heston ses i hovedrollen som Judah Ben-Hur og Stephen Boyd som hans rival Messala. Filmen vandt elleve Oscars. Filmen er den mest berømte filmatisering af Lewis Wallaces roman Ben-Hur: A Tale of the Christ (1880). Filmen var en af samtidens dyreste med produktionsomkostninger på ca. 15 millioner dollars. Den var en risikabel, men i sidste ende heldig satsning fra filmselskabet MGMs side for at undgå fallit.

Medvirkende 
 Charlton Heston som Judah Ben-Hur
 Jack Hawkins som Quintus Arrius
 Haya Harareet som Esther
 Stephen Boyd som Messala
 Hugh Griffith som Sheik Ilderim
 Martha Scott som Miriam
 Cathy O'Donnell som Tirzah
 Sam Jaffe som Simonides
 Finlay Currie som Balthasar og fortælleren
 Frank Thring som Pontius Pilate
 Terence Longdon som Drusus
 George Relph som Tiberius Caesar
 André Morell som Sextus
 Claude Heater som Jesus

Referencer

Eksterne henvisninger 

 

Amerikanske film fra 1959
Oscar for bedste film
Golden Globe for bedste film - drama
Dramafilm fra USA
Film baseret på bøger
Historiske film fra USA
Film instrueret af William Wyler